Μπιφτέκια (βίντεο)
Τα απόλυτα ζουμερά και αφράτα μπιφτέκια γίνονται εύκολα με τη συνταγή και τα μυστικά της Νένας Ισμυρνόγλου.
1 κιλό κιμάς από μοσχαρίσια ελιά, 1 μεγάλο ξερό κρεμμύδι, χοντροτριμμένο, 1 κουτ. σούπας ξίδι από κόκκινο κρασί, 1 αυγό, 1 μικρή ντομάτα, τριμμένη (στην εποχή της) ή 1  ολόκληρο ντοματάκι κονσέρβας, λιωμένο με το πιρούνι, 1 φέτα (30 γρ.) μπαγιάτικο ψωμί μουλιασμένο σε λίγο κόκκινο, ξηρό κρασί (ή νερό) και καλά στυμμένο, 1/2 μάτσο μαϊντανός, ψιλοκομμένος, 1/2 κουτ. γλυκού ρίγανη ξερή, τριμμένη, 1/2 κουτ. γλυκού θυμάρι, ξερό, τριμμένο, 50 ml ελαιόλαδο + λίγο ακόμα για το λάδωμα, αλάτι, φρεσκοτριμμένο πιπέρι
Σε ένα τηγάνι ζεσταίνουμε το λάδι σε μέτρια προς χαμηλή φωτιά και σοτάρουμε τα κρεμμύδια για περίπου 10 λεπτά. Αποσύρουμε από τη φωτιά και τα αφήνουμε να κρυώσουν.Σε βαθύ μπολ αδειάζουμε τα σοταρισμένα κρεμμύδια και προσθέτουμε όλα τα υλικά για τα μπιφτέκια. Ζυμώνουμε καλά, βρέχοντας συχνά τα χέρια μας σε κρύο νερό, μέχρι να σχηματιστεί ένα αφράτο μείγμα. Καλύπτουμε με μεμβράνη και αφήνουμε στο ψυγείο για 1 ώρα, ώστε το μείγμα να σφίξει και να πλάθεται εύκολα.Βγάζουμε το μείγμα από το ψυγείο, λαδώνουμε ελαφρά τα χέρια μας και πλάθουμε το μείγμα σε 6 - 8 μεγάλα μπιφτέκια. Τα λαδώνουμε ελαφρώς. Τα ψήνουμε στο σχαροτήγανο ή στο γκριλ του φούρνου σε δυνατή φωτιά για 6 - 8 λεπτά, από κάθε πλευρά. 
Αλεύρι (ζύμες),Μοσχαρίσιος κιμάς,Ντομάτα